Nóg 'n 'aanhitser' van Julie-onluste vas | Maroela Media
Joe Bernington Mabaso. (Foto: Verskaf)
Nog 'n beweerde aanhitser van die sogenaamde Zuma-onluste wat in Julie vanjaar in Gauteng en KwaZulu-Natal uitgebreek het, is Dinsdag in hegtenis geneem.
Tientalle mense is sedert die uitbreking van die onluste in hegtenis geneem, maar slegs 'n handvol van die beweerde aanhitsers is al vasgetrek.
Joe Bernington Mabaso (47), wat saam met talle ander verdink word dat hy aandadig aan die onluste was, is die jongste verdagte wat aangekeer is. Hy is Dinsdag in die vroeë oggendure in sy huis in hegtenis geneem.
Kol. Katlego Mogale, woordvoerder van die Valke, sê na 'n lang ondersoek het die Valke se eenheid vir georganiseerde misdaad en die eenheid vir misdade teen die staat 'n klopjag op Mabaso se huis in Dobsonville, Soweto, gelei.
"Die polisie het beslag gelê op elektroniese toerusting, selfone, 'n gelisensieerde vuurwapen en klere vir verdere ontleding."
Mabaso het reeds vlugtig in die Roodepoort-landdroshof verskyn. Aanklagte van aanhitsing om openbare geweld te pleeg staar hom nou in die gesig. Nog aanklagte kan moontlik later bygevoeg word.
Hy is op borgtog van R1 000 vrygelaat en moet weer op 31 Januarie in die hof verskyn.
Gru-ongeluk met vragmotor eis lewe van vier
Wat van Zuma kinders????
Ag wat ń grap! Gaan arresteer daai spul wat nou kastig sê hulle was in selfkwarantyn! Weggekruip dis wat.
"Zuma Onluste" sluit Hoed in, en hy is nog nie gearresteer nie.
R1000.00 Borgtog? Dit is belaglik. Miljoene rande se skade en om nie eens van verlies van lewens te praat nie.
Dit is nou n sideshow om voor te gee dat daar iets daadwerkliks gaan gebeur wat inderdaad net Smoke en Mirrors sal blyk te wees. Net so min soos ou zoomer iets sal oorkom net so min plunderaars en ondersteuners wat die saak sal uitrek totdat dit self verdwyn.